钦定古今图书集成/明伦汇编/氏族典/第612卷 > 《唐书》 > 令狐楚
## 钦定古今图书集成/明伦汇编/氏族典/第612卷 > 《唐书》 > 令狐楚

按《唐书令狐楚传》：“楚字壳士，德棻之裔。生五岁，能为
辞章。逮冠，贡进士，既及第，桂管观察使王拱爱其材，
先奏而后聘，满岁谢归。李说、严绶、郑儋继领太原，引
在幕府。德宗喜文，每省太原奏，必能辨楚所为，数称
之。以亲丧解职，既除，召授右拾遗。宪宗时，累擢职方
员外郎，知制诰，为文于笺奏制令尢善方伐蔡，裴度”
领彰义节度使，楚草制不合，出为华州刺史，擢河阳
怀节度使。穆宗即位，进门下侍郎，时谓“楚缘进且尝
逐裴度，天下所共疾。”出为宣歙观察使，俄贬衡州刺
史。长庆二年，擢陕虢观察使。楚至陜，一日，复罢还东
都。敬宗立，拜楚为河南尹，迁宣武节度使，解去酷烈，
以仁惠鑴谕。入为户部尚书，徙节河东。召为吏部尚
书，检校尚书右仆射，进拜左仆射、彭阳郡公。会李训
乱，草诏以王涯、贾𫗧冤，指其罪不切，仇士良等怨之，
以禁为盐铁转运使。时政在宦竖，数上疏辞位，拜山
南西道节度使。卒，年七十二，赠司空，谥曰《文楚》。外严
重，不可犯，而中宽厚，待士有礼，善抚御，治有绩。